ተጨማሪ ሰባት ሰዎች የኮሮና ቫይረስ ተገኘባቸው
አዲስ አበባ:- በኢትዮጵያ ተጨማሪ ሰባት ሰዎች የኮሮና ቫይረስ እንደተገኘባቸው የጤና ሚኒስቴር አስታወቀ።የጤና ሚኒስትሯ ዶክተር ሊያ ታደሰ ትላንት በሰጡት መግለጫ እንደጠቆሙት በ24 ሰዓታት ውስጥ ለ401 ሰዎች በተደረገ የላቦራቶሪ ምርመራ ሰባት ሰዎች የኮሮና ቫይረስ እንደተገኘባቸው ጠቁመዋል። ይህን ተከትሎም በአጠቃላይ በኢትዮጵያ ቫይረሱ የተገኘባቸው ሰዎች ቁጥር 92 መድረሱንም ገልፀዋል።ቫይረሱ የተገኘባቸው ሰባቱም
ግለሰቦች ኢትዮጵያውያን ሲሆኑ፥ ከእነዚህም
ውስጥ 6ቱ የጉዞ
ታሪክ ያላቸው እና
በለይቶ ማቆያ ውስጥ
የሚገኙ ሲሆኑ፥ አንዷ
ደግሞ የጉዞ ታሪክ
የሌላትና ንክኪ እንዳላት
በመጣራት ላይ እንደሚገኝ
የሚኒስቴሩ መረጃ ያመለክታል።በዚህም መሠረት የ21 ዓመት ወንድ እና የ61 ዓመት ሴት ኢትዮጵያውን ከአሜሪካ የመጡ፤ እንዲሁም የ76 ዓመት እና የ34 ዓመት እድሜ ያላቸው ወንዶች ኢትዮጵያውያን ደግሞ ከስዊድን የመጡ ሲሆን፥ ሁሉም በለይቶ ማቆያ ውስጥ የሚገኙ ናቸው።በተጨማሪም የ32 ዓመት
ኢትዮጵያዊ የጀርመንና የቤልጂየም
የጉዞ ታሪክ ያለው
እንዲሁም የ39 ዓመት  ኢትዮጵያዊ ደግሞ
ከጃፓን የመጣ ሲሆን፥
ሁለቱም በለይቶ ማቆያ
ውስጥ የሚገኙ ናቸው።የ14 ዓመት ሴት ኢትዮጵያዊት ደግሞ የጉዞ ታሪክ እንደሌላት የተገለፀ ሲሆን፥ በቫይረሱ ከተያዘ ሰው ጋር ንክኪ እንደነበራት በመጣራት ላይ የሚገኝ መሆኑን የጤና ሚኒስትር ዶክተር ሊያ ታደሰ አስታውቀዋል።አሁን ላይ 72 ሰዎች ቫይረሱ ተገኝቶባቸው በለይቶ ማቆያ ውስጥ ሲሆኑ፥ አንድ ሰው ደግሞ በጽኑ ህክምና ላይ የሚገኝ መሆኑን ሚኒስትሯ አስታውቀዋል።ሚኒስትሯ መጭውን የትንሣኤ በዓል ምክንያት በማድረግ የሚካሄዱ የበዓል ግብይቶችም አካላዊ ርቀትን በጠበቀ መልኩ በጥንቃቄ እንዲከወኑ አሳስበዋል።አዲስ ዘመን ሚያዚያ 9/2012በጋዜጣው ሪፖርተር